U-I-177/99
Natisni
Opravilna št.:
U-I-177/99
Datum odločitve:
30. 9. 1999
Objavljeno:
OdlUS VIII, 217
ECLI:
ECLI:SI:USRS:1999:U.I.177.99
Akt:
Pravilnik o spremembah in dopolnitvah Pravilnika o izvajanju Zakona o davku na dodano vrednost (Uradni list RS, št. 59/99), 11. čl.
Izrek:
Pobuda za oceno ustavnosti in zakonitosti 11. člena Pravilnika o spremembah in dopolnitvah Pravilnika o izvajanju Zakona o davku na dodano vrednost se zavrže.
Evidenčni stavek:
Ker pobudnica ni izkazala, da izpodbijana določba neposredno posega v njen pravni položaj, je Ustavno sodišče pobudo zavrglo.
Geslo:
Izkazani pravni interes kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-189/98 z dne 21. 5. 1998 (OdlUS VII,90).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Družba Simič &amp; Bohorič, d.o.o., Ljubljana
Datum vloge:
28. 7. 1999
Vrsta odločitve:
sklep
Vrsta rešitve:
zavrženje
Dokument:
US19668
Dokument v PDF obliki:
U-I-177-99.pdf
115 KB
Prenesite datoteko
U-I-177/99
30. 9. 1999
S K L E P
Ustavno sodišče je v postopku za preizkus pobude družbe Simič & Bohorič, d.o.o., Ljubljana, na seji dne 30. septembra 1999
s k l e n i l o :
Pobuda za oceno ustavnosti in zakonitosti 11. člena Pravilnika o spremembah in dopolnitvah Pravilnika o izvajanju Zakona o davku na dodano vrednost (Uradni list RS, št. 59/99) se zavrže.
O b r a z l o ž i t e v
1. Pobudnica izpodbija 11. člen Pravilnika o spremembah in dopolnitvah Pravilnika o izvajanju Zakona o davku na dodano vrednost (v nadaljevanju: Pravilnik), ki se nanaša na prodajo novozgrajenega objekta s strani fizične osebe, ki ni zavezanec za davek na dodano vrednost. Meni namreč, da naj bi bila izpodbijana določba v neskladju s 153. členom Ustave. V utemeljitev svojega pravnega interesa je navedla, da je lahko kupec nepremičnine.
2. Procesni pogoj za začetek postopka za oceno ustavnosti je izkazan pravni interes pobudnika. Po drugem odstavku 24. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ta podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Po ustaljeni praksi Ustavnega sodišča mora biti pravni interes neposreden in konkreten; ugoditev pobudnikovemu predlogu mora privesti do spremembe pobudnikovega pravnega položaja (tako na primer v sklepu št. U-I-189/98 z dne 21. 5. 1998, OdlUS VII, 90).
3. S tem, da bo pobudnica morebitni kupec nepremičnine, še ne izkazuje pravnega interesa za začetek postopka za oceno ustavnosti in zakonitosti. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Lojze Ude, dr. Mirjam Škrk in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen